Matthias Thumser

Matthias Thumser (sündinud 24. septembril 1953 Hofis) on saksa ajaloolane, Balti Ajaloo Komisjoni esimees alates 2007. aastast.

Thumser õppis ajalugu, germanistikat ja geograafiat Würzburgis, 1986. aastal sai ta doktorikraadi Otto Meyeri juhendamisel. 1992. aastal habiliteerus ta Marburgi ülikoolis.

Alates aastast 1997 kuni emeriteerumiseni 2018. aastal oli Thumser Berliini Vaba Ülikooli Friedrich Meinecke instituudi kõrg- ja hiliskeskaja ajaloo professor.

Thumseri uurimisaladeks on paavstlus, Rooma ja Kesk-Itaalia keskajal; kirjakultuur hiliskeskajal; Liivimaa keskajal ning Lõuna-Saksa varahumanism. Ta on ka "Liv-, est- und kurländisches Urkundenbuchi" I seeria puuduolevate köidete (13.–16. köide, mis katavad ajavahemiku 1472–1494; 13. ja 14. köide ilmusid vastavalt 2018. ja 2019. aastal) koostamisega tegeleva uurimisprojekti juht.

2026. aastal pälvis ta Maarjamaa Risti IV klassi teenetemärgi."President tunnustab teenetemärgiga 203 inimest" ERR, 30. jaanuar 2026

 Viited 

 Välislingid 
Elulugu (saksa keeles)

Kategooria:Saksamaa ajaloolased
Kategooria:Marburgi ülikooli vilistlased
Kategooria:Maarjamaa Risti IV klassi teenetemärgi kavalerid
Kategooria:Sündinud 1953